stanford-oval/wikipedia huggingface dataset:
רשת פרפרים
הערות שוליים

↑  רוקפור – רשת פרפרים, 1991, באתר סיפור, כיסוי., ‏2011-03-12
שאול שני

| --- | --- |
אין תמונה חופשית
 לידה:  1955? (בן 69 בערך) חיפה, ישראל 
 מדינה:  ישראל 
 
שאול שני (נולד ב-1954) הוא איש עסקים ישראלי, בעל השליטה ויו"ר חברת ECI Telecom ומייסד חברת התקשורת GVT הברזילאית שאת השליטה בה מכר ב-2009 לחברת הטלקום הצרפתית ויוונדי. שני דורג במקום ה-9 ברשימה של מגזין "פורבס" לשנת 2017 עם הון בשווי 12.1 מיליארד שקל.
ביוגרפיה

שני נולד בשכונת קריית אליעזר שבחיפה למישה ומרים שוסטר. אביו היה פועל נמל. ב-1981 הקים ביחד עם עודד פוליג את חברת התוכנה עוש"פ ("עודד ושאול פרטנרס"), ב-1983 הצטרף שלמה דוברת כמנכ"ל. בשנת 1985 הונפקה עוש"פ בנאסד"ק (תחת השם "עושפ טכנולוגיות" - "Oshap Technologies") וגייסה סכום של 6 מיליון דולר. בתחילת דרכה התמחתה עוש"פ בהשקעה בחברות תעשייתיות, הרכישות הראשונות שביצעה היו בבלגיה. חברת מדיקל, שעסקה בתחומי ההדמיה הרפואית, וחברת פגארד, שעסקה בייצור מכונות לעבוד שבבי. עוש"פ החליטה לצאת משתי הפעילויות שהיו מפסידות ולהתמקד בתחום התוכנה. היא רכשה ב-1990 את חברת מנוף מערכות (MINT) מהרצליה שסיפקה פתרונות תוכנה בתחום הפיננסי, ואת דקלוג (Decalog), חברה צרפתית שסיפקה פתרונות לניהול נכסים ובחברת טקנומטיקס. בשנת 1999 נמכרה עוש"פ לחברת סאנגארד (SunGuard) ב-220 מיליון דולר בעסקת חילופי מניות. מינט (ששמה שונה ל"סאנגארד ביזנס אינטגרשן") ו"דקלוג" מוזגו לתוך "סאנגארד", שגם עסקה בפיתוח תוכנה לשוק הפיננסי, ואילו טקנומטיקס המשיכה לפעול כחברה עצמאית.
בשנת 1995 הצטרף לקבוצת ההשקעות "מגנום" בה היו שותפים מרדכי לימון, לשעבר מפקד חיל-הים, ובנו צבי לימון, רון צוקרמן ודן טוקטלי. "מגנום" השקיעה בין השאר בחברות הישראליות DSPG, סאפיינס ופרסייס. בשנת 1999 הקימה קבוצת "מגנום" את קרן הון הסיכון "מגנום תקשורת" (ב-2007 שונה שמה למאגמה ונצ'ר פרטנרס).
בשנת 1997 הקימה מגנום יחד עם חברת גילת רשתות לווין את חברת התקשורת GVT באמריקה הלטינית, שהקימה רשת לתקשורת לוויינית בפרו, קולומביה וצ'ילה. בשנת 1999 הוקמה גם חברת GVT בברזיל שזכתה במכרז להקמת ולהפעלת רשת תקשורת פנים ארצית בדרום ברזיל. במרץ 2000 נערך פיצול ב-GVT, מאחר שגילת רשתות לווין לא הייתה מעוניינת להשקיע
במיזם בברזיל, היא יצא ממנו תמורת בעלות מלאה ברשת התקשורת הלווינית. GVT ברזיל החלה בקמת הרשת תקשורת פנים ארצית בהשקעה ראשונית של 600 מיליון דולר, בחברה היו שותפים באותה עת גם בנק ההשקעות מריל לינץ' והחברות דיסקונט השקעות ו"כלל מערכות מידע" של קונצרן כלל". בעקבות התפוצצות בועת הדוט-קום והמשבר הכלכלי יצאו מהמיזם השותפים האחרים ושני רכש את חלקם.
בנובמבר 2009 מכר שני 30% מתוך 37% מהחזקותיו בחברה לתאגיד התקשורת הצרפתי ויוונדי, תמורת 1.26 מיליארד דולר. בשנת 2007 רכש את השליטה בחברת ECI באמצעות חברת ההשקעות Swarth Group (אנ') שבבעלותו תמורת 1.2 מיליארד דולר. בנובמבר 2019 נמכרה החברה לחברת Ribbon Communications (אנ') האמריקאית, תמורת 486 מיליון דולר בלבד.
דרך חברת Swarth Group השקיע בחברת הגנת הסייבר XM Cyber בתחילת דרכה. בנובמבר 2021 נמכרה החברה לקונצרן הקמעונאות הגרמני קבוצת שוורץ (אנ') תמורת 700 מיליון דולר.
חיים אישיים

בשנת 1986 עזב את ישראל ובשנת 2009 נרשם מחדש כתושב, בשל כך זכה בהטבות מס בישראל על הכנסותיו מחוץ לישראל על פי חוק מילצ'ן. שני נשוי ואב לשלושה, הוא מחזיק בית בכפר שמריהו ובאיטליה.
ראו גם

ECI Telecom
הערות שוליים

↑  פרופיל עסקי, באתר גלובס, 25 בנובמבר 2010
↑  עושפ - רווחים בזכות הבנות, מעריב, 16 באוגוסט 1990
↑  אורי גינוסר, חברת עושפ טכנולוגיות הרוויחה בינואר-ספטמבר 1.15 מיליון דולר, מעריב, 27 בנובמבר 1989
↑  עושפ טכנולוגיות רכשה את מנוף מערכות, מעריב, 2 ביולי 1990
↑  עושפ זה לא רק טקנומטיקס, באתר גלובס, 3 במרץ 1999
↑  מסע הרכישות של סאנגארד מתחיל עכשיו, באתר גלובס, 6 באוגוסט 2000
↑  גיא גרימלנד, קרן ההון סיכון מגנום משנה את שמה למאגמה ונצ'ר פרטנרס, באתר הארץ, 20 במרץ 2007
↑  מריל-לינץ' במו"מ על כניסה לשותפות בחברת תקשורת הלוויינים של כלל, באתר גלובס, 10 במרץ 1998
↑  GVT ברזיל, שבה שותפות דסק"ש וכלל, מסיימת הליכי מיכרז הציוד להקמת רשת תקשורת בברזיל, באתר גלובס, 5 באפריל 2000
↑  ערן גבאי, GVT וגילת ממשיכות לדון בדחיית פירעון חוב של 43 מיליון דולר, באתר TheMarker‏, 30 בינואר 2003
↑  שירלי יום-טוב, מיהו שאול שני שרכש אתמול את אי.סי.איי ב-1.2 מיליארד דולר, באתר הארץ, 3 ביולי 2007
↑  גיא בן סימון, ‏שנה לאחר כישלון ההנפקה: ספינת הדגל לשעבר של ההייטק הישראלי ECI בדרך למיזוג עם חברה אמריקאית, באתר גלובס, 14 בנובמבר 2019
↑   אפרת נוימן, באנו, ניצלנו, עזבנו: כך הפכה ישראל למקלט מס לעשירים - בזכות חוק מילצ'ן, באתר TheMarker‏, 3 בדצמבר 2019
שלווין מאק

| --- | --- |

מאק במדי אולימפיה מילאנו, 2019
 לידה:  2 באפריל 1990  (בן 34) לקסינגטון, קנטקי, ארצות הברית
 עמדה:  רכז, קלע
 גובה:  1.91 מטרים
 מספר:  8 
 מכללה:  אוניברסיטת באטלר
 דראפט:  בחירה מספר 34, 2011 וושינגטון ויזארדס
 קבוצות כשחקן
 2011–2012 2012 2012–2013 2013 2013 2013–2016 2016–2017 2017–2018 2018–2019 2019 2019–2020 2020 2020–:  וושינגטון ויזארדס מיין רד קלאוס וושינגטון ויזארדס פילדלפיה 76' רד מיין קלאוס אטלנטה הוקס יוטה ג'אז אורלנדו מג'יק ממפיס גריזליס שארלוט הורנטס אולימפיה מילאנו הפועל ירושלים פנאתינאיקוס
 הישגים כשחקן
 זכייה בגביע הישראלי (2020)
 
שלווין ברנרד מאק הבן (באנגלית: .Shelvin Bernard Mack Jr; נולד ב-2 באפריל 1990) הוא כדורסלן אמריקאי המשחק בקבוצת פנאתינאיקוס, בעמדות הרכז והקלע. בין השנים 2011–2019 שיחק עבור 7 קבוצות שונות בליגת ה-NBA, ולאורך התקופה העמיד ממוצעים כוללים של 6.6 נקודות, 3.1 אסיסטים ו-2.0 ריבאונדים למשחק.
קריירת מכללות

מאק נולד וגדל בעיר לקסינגטון שבקנטקי, ובשנת 2008 החל ללמוד באוניברסיטת באטלר אשר באינדיאנפוליס. בעונתו הראשונה בקבוצת הכדורסל של האוניברסיטה (ה"בולדוגס"), אליה הצטרף יחד עם גורדון הייוורד, פתח בכל 32 המשחקים וקלע 11.9 נקודות בממוצע למשחק, תחת המאמן בראד סטיבנס. בעונה העוקבת העפילו הבולדוגס לגמר טורניר אליפות המכללות, ובכך קבעו את הישגם הגדול ביותר – אשר עד אז היה שלב שמינית הגמר. במשחק הגמר עצמו התמודדה באטלר מול אוניברסיטת דיוק, בה שיחקו שישה שחקני NBA לעתיד, והפסידה בתוצאה 59–61 לאחר החטאה של הייוורד בשנייה האחרונה.
בעונת 2010/2011 הפתיעה באטלר כאשר שחזרה את הישג ההעפלה לגמר טורניר המכללות, על אף עזיבתו של הייוורד ל-NBA. במשחק רבע הגמר מול אוניברסיטת פלורידה ובמשחק חצי הגמר מול אוניברסיטת וירג'יניה קומונוולת' הצטיין מאק עם 27 ו-24 נקודות, בהתאמה, אולם במשחק הגמר מול אוניברסיטת קונטיקט הוגבל ל-13 נקודות בלבד ב-27% קליעה מהשדה, בהפסד קבוצתו בתוצאה 41–53. בסיום אותה עונה נבחר לחמישייה השנייה של העונה במחוז הורייזון (Horizon), לצד חברו לקבוצה מאט הווארד. באפריל 2011 הודיע על עזיבתו את האוניברסיטה לטובת התמודדות לבחירה בדראפט ה-NBA.
קריירת משחק > בליגת ה-NBA

בדראפט ה-NBA‏ 2011 נבחר מאק בבחירה ה-34, על ידי וושינגטון ויזארדס. לאורך עונת הרוקי שלו מיעט לשחק, ותרם 3.6 נקודות בממוצע למשחק. לקראת עונת 2012/2013 שוחרר מוושינגטון ועבר לשחק בקבוצת מיין רד קלאוס מליגת הפיתוח של ה-NBA. בין סוף דצמבר 2012 לתחילת פברואר 2013 שיחק לתקופות קצרות עם הוויזארדס ועם פילדלפיה 76', בטרם חזר לרד קלאוס. ב-22 משחקיו בליגת הפיתוח הצטיין עם ממוצעים של 20.1 נקודות ו-7.7 אסיסטים בממוצע למשחק.
במרץ 2013 זכה לחוזה בלתי-מובטח באטלנטה הוקס עד לסיום עונת 2013/2014. באותה עונה הציג יכולת טובה עם 7.5 נקודות ו-3.7 אסיסטים למשחק, ובסיומה זכה להארכת חוזה באטלנטה ל-3 עונות נוספות. בעונת 2014/2015 העפיל עם ההוקס לגמר האזור המזרחי בפלייאוף, בפעם הראשונה של המועדון מזה 45 שנים.
בפברואר 2016 הועבר בטרייד ליוטה ג'אז, ובכך התאחד עם גורדון הייוורד, חברו מאוניברסיטת באטלר. ב-28 משחקיו ביוטה עד לסיום עונת 2015/2016 קלע מאק 12.7 נקודות ומסר 5.3 אסיסטים למשחק כרכז הפותח של הקבוצה. ב-11 במרץ 2016 קלע שיא קריירה של 27 נקודות בניצחון קבוצתו מול הוויזארדס. בעונה העוקבת חזר לתפקד כשחקן ספסל, וסייע לג'אז להעפיל לסיבוב הפלייאוף השני עם ממוצע של 7.8 נקודות למשחק.
לקראת עונת 2017/2018 חתם על חוזה באורלנדו מג'יק, ובעונתו היחידה בקבוצה קלע 6.9 נקודות למשחק.
בקיץ 2018 חתם על חוזה בממפיס גריזליס. בפברואר 2019, לאחר 53 משחקים בממפיס, הועבר בטרייד להוקס בתמורה לטיילר דורסי, אולם שוחרר באופן מיידי. בפברואר 2019 חתם בשארלוט הורנטס על חוזה עד לסיום עונת 2018/2019.
קריירת משחק > באירופה

ביולי 2019 חתם מאק על חוזה בקבוצת אולימפיה מילאנו, אשר השתתפה בליגת העל האיטלקית וביורוליג. ב-11 משחקיו ביורוליג קלע 4.9 נקודות בממוצע למשחק, בטרם שוחרר מהקבוצה.
בינואר 2020 חתם על חוזה בהפועל ירושלים מליגת העל הישראלית, עד לסיום עונת 2019/2020. כחודש לאחר מכן זכה עם הקבוצה בגביע המדינה, לאחר שגברה על עירוני נהריה במשחק גמר הגביע. ב-8 במרץ קלע 20 נקודות ומסר 7 אסיסטים בניצחון הפועל מול מכבי תל אביב בתוצאה 98–87. מספר ימים לאחר מכן הושבתה ליגת העל בשל התפרצות נגיף הקורונה בישראל, ובמאי 2020 דווח כי מאק לא צפוי לחזור לשחק עבור ירושלים.
בנובמבר 2020 חתם על חוזה בקבוצת פנאתינאיקוס.
הערות שוליים

↑  סטטיסטיקות הקריירה של מאק ב-NBA, באתר basketball-reference.com
↑  סטטיסטיקות המכללות של מאק, באתר sports-reference.com
↑  דיוק גוברת על באטלר וזוכה באליפות המכללות, באתר USA Today,‏ 6 באפריל 2010
↑  סטטיסטיקות המשחק בין באטלר לדיוק, באתר sports-reference.com
↑  סטטיסטיקות המשחק בין באטלר לקונטיקט, באתר sports-reference.com
↑  ביוגרפיה של מאק, באתר קבוצת אוניברסיטת באטלר
↑  רשימת הנבחרים בדראפט 2011, באתר basketball-reference.com
↑  הסטטיסטיקות של מאק בליגת הפיתוח, באתר basketball-reference.com
↑  מאק חותם על חוזה באטלנטה, באתר הקבוצה, 26 במרץ 2013
↑  מאק מסכם על הארכת חוזה באטלנטה, באתר Yahoo!,‏ 25 ביולי 2014
↑  יוטה מצרפת את מאק בטרייד, באתר הקבוצה, 18 בפברואר 2016
↑  סטטיסטיקות המשחק בין יוטה לוושינגטון, באתר basketball-reference.com
↑  מאק חותם על חוזה באורלנדו, באתר הקבוצה, 9 ביולי 2017
↑  מאק חותם על חוזה בממפיס, באתר הקבוצה, 7 באוגוסט 2018
↑  אטלנטה משחררת את מאק, באתר הקבוצה, 8 בפברואר 2019
↑  שארלוט מצרפת את מאק, באתר הקבוצה, 10 בפברואר 2019
↑  מאק חותם על חוזה במילאנו, באתר היורוליג, 25 ביולי 2019
↑  סטטיסטיקות הקריירה של מאק, באתר היורוליג
↑  רועי כהן, ‏שלווין מאק חתם עד סוף העונה בהפועל י-ם, באתר ערוץ הספורט, 16 בינואר 2020
↑  אהרל'ה ויסברג‏, הפועל ירושלים: רוב הזרים הביעו נכונות לחזור, שלווין מאק בספק, באתר וואלה, 10 במאי 2020
↑  מאק חותם על חוזה בפנאתינאיקוס, באתר היורוליג, 7 בנובמבר 2020
שומונטל

| --- | --- |
סמל שומונטלסמל שומונטל

מראה היישוב בסביבת הכנסייה
 מדינה:  צרפת צרפת
 חבל:  איל-דה-פראנס איל-דה-פראנס
 ראש העיר:  Sylvain Saragosa
 שטח:  4.23 קמ"ר
 גובה:  37-122 מטרים
 אוכלוסייה:  ‏
  ‑ בעיר:  3,356 (1 בינואר 2021)
 קואורדינטות:  49°06′50″N 2°24′00″E﻿ / ﻿49.1139°N 2.40°E﻿ / 49.1139; 2.40
 אזור זמן:  UTC +1
 http://www.ville-chaumontel.fr/
  מפת מיקום  מפה מפורטת   (למפת צרפת מוגדלת) פריז מרסיי ליון טולוז ניס נאנט שטרסבורג מונפלייה בורדו ליל רן ריימס לה האבר סנט אטיין אנז'ה גרנובל דיז'ון קורסיקה ספרד שווייץ גרמניה בלגיה לו. איטליה הממלכה המאוחדת תעלת למאנש הים התיכון האוקיינוס האטלנטי שומונטל(למפת צרפת רגילה) פריז מרסיי ליון טולוז ניס נאנט שטרסבורג מונפלייה בורדו ליל רן ריימס לה האבר סנט אטיין אנז'ה גרנובל דיז'ון קורסיקה ספרד שווייץ גרמניה בלגיה לו. איטליה הממלכה המאוחדת תעלת למאנש הים התיכון האוקיינוס האטלנטי שומונטל(למפת איל-דה-פראנס רגילה) פריז ורסאי מלאן אוורי פונטואז נורמנדי סאנטר-עמק הלואר בורגון פראנש-קונטה  גר. אסט  או-דה-פראנס קרטיי מושומונטל(למפת איל-דה-פראנס מוגדלת) פריז ורסאי מלאן אוורי פונטואז נורמנדי סאנטר-עמק הלואר בורגון פראנש-קונטה  גר. אסט  או-דה-פראנס קרטיי מושומונטל  he tabBackground:;tabBorder:#aaa;defaultTab:0;
שומונטל (בצרפתית: Chaumontel) היא קומונה במחוז ואל ד'אויסי שבחבל איל-דה-פראנס בצרפת. היישוב שוכן בצפון המחוז כ-30 ק"מ מפריז על כביש RD-316. בקרבת היישוב עוברות מספר מסילות ברזל שמאפשרות לתושבי היישוב להגיע לעבודה בפריז בנוחות.
היסטוריה

היישוב הוזכר לראשונה במאה ה-11. בשנת 1147 האזור עבר לשליטה של מנזר ששייך להמסדר הבנדיקטי במונמארטר. הכנסייה הראשונה של כפר נבנתה בשנת 1148, אך כיום שרידיה נמצאים מחוץ לשטח היישוב.
כנסיית היישוב נבנתה במהלך המאה ה-13. שיפוץ נרחב של המבנה נעשה במהלך המאה ה-16.
"ארמון שומונטל" הוא בין הבניינים הבולטים ביישוב. הוא נבנה בשנת 1560. בשנים 1700-1737 הוא היה בבעלות של משפחת קונדה.
חקלאי היישוב פיתחו סוג אגס בשם Besi de Chaumontel.
במהלך מלחמת העולם השנייה כומר היישוב אנטואן קוריז'ה פעל להצלת יהודים ועל פעילותו זכה בתואר חסיד אומות העולם.
בשנת 1975 מספר תושבי היישוב לראשונה עבר אלף תושבים. הוא לא משתנה מאז תחילת המאה ה-21 ונמצא ברמה של כ-2350.
תושבי היישוב מקבלים שירותים משפטיים וממשלתיים שונים מיישוב גונס הסמוך.
שכונת רמות (באר שבע)

| --- | --- |

שביל ברמות א'. מימין קוטג' דו-משפחתי, דו-קומתי טרומי ומשמאל קוטג' דו-קומתי, דו-משפחתי מטיפוס אחר
 מידע
 עיר:  באר שבע
 תאריך ייסוד:  1992
 קואורדינטות:  31°16′23″N 34°48′40″E﻿ / ﻿31.273°N 34.811166666667°E﻿ / 31.273; 34.811166666667
 שכונות נוספות בבאר שבע
  (למפת באר שבע מוגדלת) שכונת רמות(למפת באר שבע רגילה) שכונת רמות(למפת צפון הנגב רגילה) שכונת רמות(למפת צפון הנגב מוגדלת) שכונת רמות
 
קוטג'ים דו משפחתיים ברמות ד'
תצלום אווירי של רמות הישנה וחצי מרמות ג'. ראו מקרא בפרטי הקובץ (לאחר הקשה עליו)
שכונת רמות היא השכונה הצפונית-מזרחית ביותר בבאר שבע והיא מהגדולות והיוקרתיות שבעיר. בניגוד לשאר שכונות באר שבע, הנמצאות בשטח מישורי, שכונה זו ממוקמת על גבעות ומכאן שמה.
השכונה נבנתה משני שיקולים בולטים: מניעת עזיבה של אוכלוסייה אמידה אל יישובי הלוויין הסובבים את באר שבע (להבים, מיתר ועומר), ובנייה מהירה של יחידות דיור עבור גל העלייה מברית המועצות לשעבר בשנות ה-90. בשלבים הראשונים שולבו בשכונה בתים צמודי קרקע רבים אותם רכשו בעיקר אנשים במצב סוציו-אקונומי בינוני עד גבוה, לצד בתים בבניה זולה ומהירה שנמכרו במחירים נמוכים. קרבתה של השכונה לקמפוס אוניברסיטת בן-גוריון, הפכה את המגורים בה למושכים עבור הסגל האקדמי וחלק מהסטודנטים.
השכונה גובלת באנדרטת חטיבת הנגב, בבית הלוחם באר שבע, בפארק גב ים נגב, בקמפוס המרכזי של אוניברסיטת בן-גוריון ובתחנת הרכבת באר שבע צפון. בשל הטופוגרפיה שלה, ובשל מסילת הרכבת המפרידה אותה מרוב חלקי העיר, הכבישים המקשרים את השכונה עם העיר מצויים בגיאיות והם מועטים. על כן, רמות היא אחת השכונות הבודדות בבאר שבע, שיש בה עומסי תנועה בבקרים.
בתי ספר יסודיים בשכונת רמות: אפיקים בנגב, בן-גוריון, הרצוג, יפה נוף, רכסים, רמות, רמות רכס. 

בתי ספר תיכוניים בשכונת רמות: מקיף ז', תיכון זילברמן הרכס.
רמות הישנה

רמות א', הנודעת גם כ״רמות הישנה״, עלתה על הקרקע ב-1992. היא מתוחמת בין הפארק הצמוד לפסי הרכבת, בין שדרות אביטל אביגדור ובין שדרות אורי צבי גרינברג. (מעבר לפסי הרכבת נמצאות שכונה ד' וקמפוס האוניברסיטה ומעבר לשדרות אביטל אביגדור ושדרות אורי צבי גרינברג נמצאת "רמות החדשה").
הבתים ברמות הישנה הם ברובם צמודי קרקע דו-משפחתיים וקוטג׳ים טוריים, ששטחם הבנוי הוא על פי רוב 120 מ"ר ושטח המגרש שלהם הוא על פי רוב רבע דונם. הבנייה בשכונה אינה בשיטת בנה ביתך. יש ברמות א' רק שישה טיפוסי בתים צמודי קרקע, שלושה טיפוסים נמכרו כשהם מוכנים לחלוטין, מתוכם אחד קוטג׳ טורי (הקוטג'ים הטוריים נבנו כך, שהחצרות האחוריות רחבות הידיים שלהם חוצצות בין השדרות הגובלות בשכונה, לבין השכונה עצמה). שלושת טיפוסי הבתים צמודי הקרקע האחרים, נמכרו לצרכנים עם 60 מ"ר בנוי ותוכניות מוכנות מראש לבניית 60 מ"ר נוספים. שישים המטרים הרבועים הראשונים של אחד משלושת הטיפוסים האחרונים נבנו בבנייה טרומית. סוג קוטג׳ זה נבנה בדחיפות, כדי להתמודד עם מצוקת הדיור שלוותה את גל העלייה.
ברמות א' מצויים גם בתים משותפים מעטים, משלושה או ארבעה טיפוסים בלבד. הבתים צמודי הקרקע שברמות א' לא הכילו במקור מקלטים ופזורים ביניהם מקלטים משותפים. רבים ממקלטים אלו משמשים גם כגני ילדים, וכבנייני ציבור מסוגים נוספים (מתנ"סים, סניפי תנועות נוער בתי כנסת וכולי). בעשור השני של המאה העשרים ואחת, החלו התושבים להוסיף ממ"דים לבתים צמודי הקרקע. בניגוד למצב בבתים צמודי הקרקע, הדירות שבבתים המשותפים כן הכילו ממ"דים כבר בבנייתם.
רמות א' מאוכלסת בעובדי אוניברסיטה רבים ובאקדמאים. רחובותיה המרכזיים של רמות א' הם רחוב המדע ורחוב הדעת וכמעט כל שאר רחובותיה קרויים על שמם של אנשי אקדמיה ישראליים. רמות א' מכילה גם הרבה מוסדות חינוך: בית ספר יסודי ממלכתי חילוני משלה ("רמות" שמו) וגם את בית הספר היסודי ממלכתי-דתי ("אפיקים בנגב") ואת בית הספר התיכון ("המקיף הרב תחומי") של כלל רמות. רמות א' מכילה גם בית ספר לחינוך מיוחד של עמותת איל"ן, כולל ללימוד תורה ומקווה.
רמות החדשה

רמות ב' (נקראת גם ״רמות הרכס ״) היא השטח הבנוי הצפוני ביותר בבאר שבע ונמצאת מצפון מערב לרמות הישנה. בשכונה עשרות בתים משותפים, גבוהים יחסית. ברמות ב' נמצאים בית הספר היסודי "רכסים" ובית הספר העל יסודי "מקיף הרכס".
מזרח רמות ב' נקרא גם "רמות האנדרטה", כי מצפון לאנדרטת הנגב.
רמות ג' בנויה על רכס גבוה ממנו נשקף נוף באר שבע כולה ונמצאת צפונית מזרחית לרמות הישנה. שמות הרחובות בה הם של הרים (לדוגמה, "רחוב הר בוקר"). רמות ג' היא כולה אזור בנה ביתך. בשכונה גם גן ציבורי רחב ידיים הקרוי גן הקשתות. מבחינת תוכנית בינוי הערים, רמות ג' היא האזור היוקרתי ביותר בשכונת רמות. צפיפות האוכלוסייה ברמות ג' נמוכה ולכן ברמות ג' אין בתי ספר ומבני הציבור שבה נמצאים בגבולותיה ומשרתים גם אזורים אחרים.
פסגת רמות היא אזור הבנייני המגורים המשותפים הצמוד לפארק גב-ים.
רמות ד' נפרשת ממזרח לשדרות אורי צבי גרינברג. האזורים הדרומיים של רמות ד' קרובים לאוניברסיטה ולתחנת הרכבת באר שבע צפון. האזורים הצפוניים של רמות ד' קרובים לאנדרטת חטיבת הנגב. מחלקה הצפוני של רמות ד׳ נשקף נופה של באר שבע כולה. רמות ד' היא האזור הקרוב ביותר לפארק גב ים נגב ובית הלוחם. בתיה של רמות ד' בחלקם קוטג'ים שנבנו בידי קבלנים ובחלקם וילות וקוטג'ים שנבנו בשיטת בנה ביתך. ברמות ד׳ נמצא בית הספר היסודי "בן-גוריון".
הערות שוליים

1 2 3 4  אריק מירובסקי, שכונת רמות בב"ש: הנכסים להשקעה לא נפגעו, באתר הארץ, 12 במרץ 2009
↑  התנפלות על דירות בבאר שבע, מעריב כלכלה, עמוד 3, 7/9/1991
↑  שכונה ד' מול רמות: ההבדל במחירי הדירות משני צדי הרכבת בבאר שבע, באתר גלובס, 13 באפריל 2023
↑   יעל בלקין, שכונה בשבוע | השכונה שהארנונה בה מגיעה עד 1,500 שקל: "אפשר להסתדר כאן גם בלי מכונית פרטית", באתר TheMarker‏, 10 ביולי 2020
↑  שכונת פסגת רמות בבאר שבע מתרחבת, באתר כלכליסט, 15 ביוני 2023
| --- | --- |
בקרת זהויות :  NLI: 987007604447905171  VIAF: 246148268224605112609   WorldCat (עם VIAF): 246148268224605112609
שלמה גרוניך ומקהלת שבא

| --- | --- |

 אלבום אולפן מאת שלמה גרוניך
 יצא לאור:  1993
שלמה גרוניך ומקהלת שבא היה פרויקט חברתי-מוזיקלי שבמסגרתו עבד המוזיקאי שלמה גרוניך בחדרה עם בני נוער שעלו מאתיופיה. גרוניך הקים את הלהקה ב-1991 לצורך הופעה חד פעמית בטלוויזיה, וב-1993 הוציא איתה את האלבום "שלמה גרוניך ומקהלת שבא", שזכה להצלחה רבה. השירים הידועים מן האלבום הם "המסע לארץ ישראל" ו"שיר ישראלי", אך היו בו גם שירי מחאה כמו "בקרוואן" המלינים על היחס שלו זוכים העולים מאתיופיה בקרב החברה הישראלית.
| מספר | שם השיר | מילים | לחן |
| --- | --- | --- | --- |
| 1 | החסידה | חיים אידיסיס | גרוניך |
| 2 | המסע לארץ ישראל | חיים אידידיס | גרוניך |
| 3 | אדמה חמה | שלמה גרוניך | גרוניך |
| 4 | שיר ישראלי | אהוד מנור | גרוניך |
| 5 | זכרונות מאפריקה | שלמה משיח | גרוניך |
| 6 | מחזורת כלייזמרים | עממי | עממי |
| 7 | בקרוואן | חיים אידידיס | גרוניך |
| 8 | Motherless Child | עממי | עממי |
| 9 | מילים ומנגינה | אהוד מנור | גרוניך |
| 10 | אדון עולם | מן המקורות | עוזי חיטמן |
| 11 | שיר התרנגולות | דורית אורגד | גרוניך |
| 12 | אלי אתה ואודך | מן המקורות | עממי |
הערות שוליים

↑  בקרוואן .[ביצוע מוקלט | גרוניך, שלמה, 1949- מלחין מעבד מוזיקלי מבצע (אידיסיס, חיים, 1959- (מחבר) ) | הספרייה הלאומית], באתר www.nli.org.il
↑  שגיא בן נון‏, שלמה גרוניך: "עצוב שבגלל צבע עורם, יוצאי אתיופיה פשוט אכלו אותה בארץ", באתר וואלה, 4 במאי 2015
שאול שמואל סירירו

רבי שאול שמואל סירירו (ה'שכ"ו, 1566 - ה'תט"ו, 1655) היה רבה של העיר פאס וראש הישיבה הגדולה בעיר.
ביוגרפיה

נולד בשנת ה'שכ"ו בפאס בשם שאול סירירו לרבי דוד סרירו מקהילת המגורשים. את השם "שמואל" הוסיף במהלך חייו, כנראה כדי להרפא ממחלה. לצד השתלמותו בתורה, למד גם פילוסופיה, מחשבת ישראל וקבלה. כמו כן, עסק גם בכתבים נוצריים, כדי להיאבק בהתנצרות. בשנת שנ"ט (1599), והוא בן 33, מונה לראש ישיבה בפאס, ושנתיים לאחר מכן, התמנה כדיין בבית דינו של רבי וידאל הצרפתי. בשנת ה'שנ"ט (1599) נתמנה לראש החכמים בעירו. בשנת ה'שפ"ג (1623) עבר לצפרו, כנראה מעומס עבודת הרבנות בפאס, ונראה שמשם עבר לתטואן, אך לאחר זמן קצר מאוד שב לפאס, והמשיך לכהן בתפקידו עד לפטירתו בסוף שנת ה'תט"ו (1655), קרוב לגיל 90, לאחר ששימש ברבנות כחמישים ושש שנה. בשנות רבנותו השיב והתכתב בהלכה ומשפט עם רבני מרוקו בערים אחרות, כדוגמת רבי יעקב הלוי מטיטואן, רבי שלום אדהאן  ורבי מסעוד דרעי מכפר גריס.
העיד על עצמו כי השתמש בגורל שלימים כונה "גורל הגר"א". האגדה סיפרה אודותיו כי זכה לגילוי אליהו ומופתים רבים מיוחסים אליו. צאצאיו למשך 11 דורות כיהנו במשרות רבניות ברחבי מרוקו.
ספריו

דרושי מהרש"ש סירירו - שני כרכים. יצא לאור על ידי הרב דוד עובדיה מכתב יד שהיה שמור בספריית הרב יוסף בן נאים.
חנך לנער - פירוש לספר משלי. נכתב בהיותו בגיל 19.
דברי הימים של פאס - חלקים ממנו נדפסו בספר "פאס וחכמיה" חלק א', בעריכת הרב דוד עובדיה.
אלפא ביתא - ערכים באגדה על פי סדר הא'-ב'. חלקים ממנו נדפסו בספר פאס וחכמיה חלק ב', על ידי הרב דוד עובדיה.
פרק השיעורים - על שיעורי חז"ל. נדפס בספר "זכות אבות" לרבי אברהם רפאל קורייאט.
מספר מצומצם של תשובות הלכתיות ופסקי דין נדפסו על ידי הרב יעקב משה טולידאנו ב"נר המערב", עמ' 106.
פירוש על התורה - בכתב יד.
אורים ותומים על השולחן ערוך. בכתב יד.
תועליות עין יעקב - מפתח לדרשנים על ספר עין יעקב. בכתב יד.
לקריאה נוספת

מיכל אוחנה, הגותו של רבי שאול סירירו, אוניברסיטת בר-אילן, תשפ"א
הרב דוד עובדיה, מבוא לדרושי מהרש"ש סירירו, ירושלים, ה'תשמ"ט, עמ' 9–19.
הרב יעקב משה טולידאנו, נר המערב, עמ' קמה-קמו.
חיים בנטוב משפחת סירירו בתוך: "פאס וערים אחרות במרוקו: אלף שנות יצירה", אוניברסיטת בר-אילן, 2010, עמ' 337–348.
שוויון הגירה

שוויון הגירה הוא היכולת או זכות שווה של אזרחים להגר עם בני משפחותיהם אשר חלה גם על ביצוע שוויוני של מי שאינם אזרחים ללא דחייה על רקע לאום או ארץ מוצא. הנושא הפך מאז שנות ה-80 של המאה ה-20 לסוגיית חקיקה של זכויות להט"ב, שכן הכרה ממשלתית במערכת יחסים של זוג מאותו המין משתנה ממדינה למדינה לצד רקע של בקשות מקלט של אזרחים ממדינות בהן הם עלולים להירדף בעונשים הנעים ממאסר עד הוצאה להורג על ידי הרשויות על רקע נטייתם המינית או זהותם המגדרית.
סוגיית הגירה וזכויות מהגרים

בשנת 1999, נשיא ארצות הברית ה-42, ביל קלינטון, שלח לקונגרס האמריקאי הצעת חוק שהייתה משווה את זכויות ההגירה לאזרחים מאמריקה המרכזית והאיטי. קלינטון הודיע כי הצעת החוק "תתקן את חוסר האיזון בחוקי ההגירה שנתנו יתרון לאנשים שנמלטו ממשטרים קומוניסטיים כמו קובה וניקרגואה". בדומה לניקרגואים ולקובנים, רבים מתושבי אל סלוודור, גואטמלה, הונדורס והאיטי נמלטו מהפרות זכויות אדם או מתנאים כלכליים פוליטיים לא יציבים בשנות ה-80 וה-90 בשטחי מדינותיהם, אך לא זכו ליחס שוויוני אשר הוענק לניקרגואה וקובה. "חוק השוויון של מרכז אמריקה והאיטי משנת 1999" מעולם לא עבר, אם כי היה מציע הגנות על שוויון הגירה למהגרים מהאיטי, אל סלוודור, גואטמלה והונדורס.
תושבי האיטי חיפשו במיוחד שוויון הגירה בפרשת אליאן גונזלס בשנת 2000 כאשר ארגנו הפגנות במיאמי במהלך משיכת המלחמה הבינלאומית בין קובה לארצות הברית בעודם מחו על מה שלדבריהם הוא "אפליה של מהגרים מהאיטי על ידי מערכת ניווט אינרציאלית ועל התנהגותם של נבחרי ציבור שלחצו על כך שאילן גונזלס יישאר בארצות הברית, אך התעלמו ממצוקת הפליטים מהאיטי ומהחזרת ילדי האיטי.
בשנת 2004, הנציב העליון של האו"ם לפליטים, "UNHCR", הביע דאגה ממצבו של העם בהאיטי לאחר שהמדינה החלה להיות יותר ויותר מוגדרת תחת "כאוס". קובה, ג'מייקה וקנדה הודיעו כי הן לא ישלחו אנשים בחזרה להאיטי משטחיהן, אם כי נשיא ארצות הברית ה-43 ג'ורג' ווקר בוש הזהיר את ההאיטיים שהם יישלחו חזרה לארץ מוצאם אם ינסו לברוח לארצות הברית. תוך מספר ימים, משמר החופים האמריקני יירט כ-500 בני אדם בסירות שנמלטו מהאיטי ושלח אותם בחזרה לשטחי המדינה. מבקרים טענו כי ארצות הברית לא שלחה בחזרה קובנים שנמלטו ממצבים וממשטרים דומים, וקראו להחלת שוויון זכויות בהגירה בין שני הלאומים. בשנת 2006 נמשכו המחאות למען שוויון הגירה של האיטיים, כאשר עורכי דין מחו על גירוש מהגרים בלתי חוקיים להאיטי.
הגירת להט"ב > ארצות הברית

חקיקה לביסוס שוויון הגירה עבור להט"ב בארצות הברית, חוק איחוד משפחות אמריקאיות, הוכנסה לראשונה בקונגרס האמריקאי מאז 2000.
מאז תחילת המאה ה-21, פחד מרדיפות על רקע נטייה מינית הומוסקסואלית או זהות מגדרית טרנסג'נדרית במדינות ברחבי העולם החל להתקבל כעילה למתן מקלט מדיני עבור חברי קהילת הלהט"ב. עם זאת, מקרה ידוע של סירוב דווח לאחר שוועדת הערעורים להגירה של ארצות הברית דחתה בקשת מקלט מאת הומוסקסואל אינדונזי בעודה הטילה ספק בחששותיו מרדיפה על רקע נטייתו המינית אם יחזור למדינתו, בין היתר בשל הסיבה כי "הומוסקסואליות מוסתרת נסבלת באינדונזיה". תיקו בנושא, קדרי נ' מוקאסי, התקבל בערעור לבית המשפט המחוזי הראשון לערעורים בבוסטון, מסצ'וסטס.
עד שנת 2013, לא ניתנו אותן זכויות וחובות על פי חוק ההגירה הנוכחי לחברי קהילת הלהט"ב האמריקאים כגון עבור הטרוסקסואלים בעוד חוק ההגנה על הנישואין (DOMA) משנות ה-90 של המאה ה-20 אסר על הממשלה הפדרלית להעניק הטבות כלשהן לזוגות חד מיניים. על פי החוק, אנשים אשר נמצאו תחת נישואים חד מיניים לא נחשבו נשואים למטרות הגירה ואזרחי ארצות הברית ותושבי קבע תחת נישואים חד מיניים לא יכלו להגיש עתירה עבור בני זוגם, וגם לא יכלו להתלוות אליהם על ידי בני זוגם לארצות הברית על בסיס ויזה משפחתית או תעסוקתית. ב-26 ביוני 2013 קבע בית המשפט העליון בתיק ארצות הברית נגד וינדזור כי סעיף 3 לחוק אינו חוקתי. בעקבות החלטה זו החל ממשלו של נשיא ארצות הברית ה-44 ברק אובמה להכיר בזוגות חד מיניים למטרות הגירה לראשונה.